runetrust/blame-folketinget-dk huggingface dataset:
Troels Lund Poulsen (V), 2014-05-09:
Men det, der står tilbage, er, at Venstre kan støtte forslaget, og at vi til trods for nogle af de kritiske høringssvar, der er kommet, lægger afgørende vægt på, at vi får oprettet Center for Cybersikkerhed, men selvfølgelig med størst mulig hensyntagen til de retspolitiske aspekter, som er nævnt.
Frank Aaen (EL), 2007-03-29:
For når man ved, hvem man giver støtte, og til hvilke formål man giver støtte, er det også meget nemmere bagefter at finde ud af, hvad man har fået for pengene, i stedet for støtte via fradrag, hvor pengene i virkeligheden forsvinder helt ud af statsregnskabet, og hvor det er meget vanskeligere at kontrollere, hvad pengene bruges til.
Laura Lindahl (LA), 2019-04-23:
Det er fuldstændig mangel på forståelse for det private erhvervsliv, når man foreslår, at alle virksomheder skal slå alle ledige stillinger op på www.jobnet.dk, på forskellige portaler hos fagforeningerne og i øvrigt kontakte jobcenteret i deres kommune, før man besætter en ledig stilling.
Ole Stavad (S), 2007-03-29:
Jeg har svaret på det, der kan svares på dér, og så vil jeg godt svare på det andet, nemlig det, der vedrører kommunerne: Det skattestop, der er, forhindrer ikke, at kommunerne også kan få en vis frihed til at løse de problemer, der er dér, hvor kommunerne er allerhårdest presset, også med hensyn til at foretage justeringer af skatten.
Ole Birk Olesen (LA), 2021-01-26:
Men vi vil også gerne tilslutte os den betragtning, der kom fra Venstre og Radikale Venstre, mener jeg det var, om, at arbejdsgiverens omkostninger til at teste lønmodtagerne her bør kunne kompenseres fra offentlige kasser, når det offentlige kommer og stiller sådan nogle krav.
René Christensen (DF), 2021-12-14:
Så derfor kan vi ikke støtte forslaget om at lægge det ud, men vi anerkender selvfølgelig, at det er vigtigt, at vi hele tiden flytter os og også tager de input ind og lytter til, hvad borgerne siger, og også lytter til, hvad vores forskellige lokalpolitikere og borgmestre siger i forhold til den udvikling, som der sker i landdistrikterne.
Kristian Thulesen Dahl (DF), 2003-04-23:
Ellers var jeg nået frem til det, der var mit ærinde, nemlig at stille et spørgsmål til statsministeren, som lige præcis går på, om statsministeren vil holde fast i, at det udtryk for åbenhed omkring det politiske miljø, og hvad der sker af politiske beslutninger, faktisk er noget, der er godt og gavnligt for demokratiet, og ikke noget, der er negativt, og at det nok er noget, vi må acceptere er en ny måde at betragte politik på, at man også på den måde får et lille indblik, det beskedne indblik, som udsendelsen jo i virkeligheden var, i, hvad der sker bag de store beslutninger, der træffes, men som jo er beslutninger, der vedrører os alle sammen.
Jesper Langballe (DF), 2007-05-22:
Jeg er imponeret over den sådan ro og sikkerhed, hvormed fru Henriette Kjær besvarer alle de enormt tåbelige spørgsmål, som vi andre også har været udsat for, og hvor spørgeren går ud fra, at der overalt i de områder, der er tale om at sende folk tilbage til, konstant er borgerkrig.
Gitte Seeberg (KF), 2002-12-06:
Det Konservative Folkeparti havde ganske vist gerne set, at det var andre skatter og afgifter, der blev sænket i år, men vi må jo erkende, at afgiftslempelserne på disse grænsehandelsvarer i høj grad drejer sig om at begrænse det tab, vi ellers kunne imødese, når grænsehandelen på det nærmeste bliver givet fri fra januar i 2004.
Per Clausen (EL), 2006-03-31:
Det skaber jo problemer med hensyn til at udvikle kvalificerede offentlige tilbud som et alternativ til private tilbud, men det gør jo også, at den måde, sygehusvæsenet osv. måske kigger på private tilbud på, er negativ, fordi man ligesom har en anden videnskabelig tilgang til problemstillingen og derfor opfatter det andet som sådan noget, som ikke rigtig virker, fordi det ikke rigtig er lægeligt.
Frank Aaen (EL), 2009-01-29:
Og man skal så huske, at de penge, som bankerne låner, er et tagselvbord, for der er intet som helst krav om, hvad pengene skal bruges til; bankerne kan bruge dem til investeringer i udlandet, de kan komme dem i døgnboksen og sige, at de bare skal blive liggende der.
Karina Lorentzen Dehnhardt (SF), 2009-02-19:
Jeg kan i hvert fald bare sige, at jeg har set nogle af de børn i folkeskolen, hvor jeg har arbejdet som lærer - i den udstrækning jeg har fået det at vide, fordi det desværre stadig er meget tabubelagt - og det påvirker de her børn rigtig, rigtig meget.
Ole Birk Olesen (LA), 2019-12-10:
Så jeg tror, man må sige, at når vi hører om så mange sager fra Ankestyrelsen, hvor der afgøres, at barnet ikke i tilstrækkeligt omfang er blevet hørt og ikke er vidende om, hvorfor tingene er sket osv., så er det udtryk for, at vi har givet børn for få rettigheder.
Ib Poulsen (DF), 2017-05-29:
Baggrunden for ændringen er, at prisudviklingen og den teknologiske udvikling på solcelleområdet har vist, at hvis vi ikke foretager os noget, vil udbygning med solceller antage et voldsomt omfang i årene, der kommer – et langt større omfang, end den politiske ramme, der er aftalt.
Anne Grete Holmsgaard (SF), 2007-05-25:
Inden Venstres ordfører nu forfalder helt til selvros over Danmarks indsats, så vil jeg gerne bede hr. Lars Christian Lilleholt bekræfte, at der er kommet vindmøller op med en kapacitet på under 20 MW, som er kommet op i kraft af beslutninger, der er truffet under den nuværende regering i hele dens periode tilbage fra 2001 til i dag.
Preben Bang Henriksen (V), 2025-12-16:
Fra Retten i Aalborg den 8.6. 23: Fire personer fanger offeret efter forudgående aftale i forening og i fælles forståelse, og de slår ham til jorden, fastholder ham over 4 minutter, optager det hele på video, adskillige hårde slag i hovedet og på kroppen, dels med den stumpe ende af en håndøkse, dels med et baseballbat.
Jakob Axel Nielsen (KF), 2007-05-09:
Jeg tror, hr. Poul Henrik Hedeboe kan forstå, at jeg naturligvis ikke kan stå her på Folketingets talerstol og sige, præcis hvor lang en periode der skal gå, før vi har fundet en politisk løsning om hybridbiler, partikelfiltre, og hvad det ellers måtte være.
Karsten Nonbo (V), 2005-05-11:
Der er i lovforslaget nævnt nogle eksempler på, hvad der er særlig skærpende omstændighe der, nemlig dobbelt hastighed i vejkurver og byområder, det ligger der nogle domme på, overhaling venstre om et helle, chikane- og kapkørsel og så overtrædelser af noget, man tidligere er blevet dømt for, altså tidligere særlig hensynsløse kørsler.
Sophie Løhde (V), 2012-12-19:
Vi har bare det udgangspunkt, at vi ønsker at stille os på patienternes frem for på systemets side, og dermed, at patienterne også skal have en sikkerhed og en vished for, at hvis det nu bare en enkelt gang måtte ske – jeg gætter på, det kommer til at ske mere end én gang, men lad os sige en enkelt gang – at et sygehus ikke kan levere den hurtige udredning inden for 30 dage, hvor det er fagligt muligt, så synes vi ikke, det er godt nok, at man giver patienterne en lang næse og siger: Det er bare ærgerligt.
Claus Hjort Frederiksen (V), 2009-03-25:
Det betyder bl.a., at jobcentrene skal lægge en strategi for ungeindsatsen i de lokale beskæftigelsesplaner, og at jobcentrenes dialogmøder med beskæftigelsesregionerne skal handle om, hvordan jobcentrene opnår de bedste resultater i forhold til at få unge i job og i uddannelse.
Morten Homann (SF), 2004-05-04:
I den forbindelse er det selvfølgelig positivt, at man også i højere grad fokuserer på, at der skal være mulighed for at tage uddannelsesforløb på fremmedsprog, herunder ikke mindst engelsk. Men det er også vigtigt for SF at holde fast i, at uddannelse ikke udelukkende skal være på fremmedsprog.
Preben Bang Henriksen (V), 2024-01-16:
Varetægtsfængsling efter retsplejelovens § 762 er noget, man benytter, hvis der er risiko for, at den pågældende mistænkte forlader landet, hvis der er risiko for, at han bliver ved med sin forbrydelse, eller hvis der er risiko for, at han vil påvirke efterforskningen, samt endelig, hvis den forbrydelse, som den pågældende er mistænkt for, alligevel er så grov, at man efter almindelig retsbevidsthed ikke kan have vedkommende gående på fri fod, mens sagen kører.
Victoria Velasquez (EL), 2023-04-27:
Derudover håber jeg også, at det, at man får nogle uddannelsesmuligheder, som er uden for de sædvanlige karensperioder, aktivering, økonomiske indsnævringer osv., giver dem, som er berørte, et stærkere afsæt i jobjagten og giver dem et bedre manøvrerum end det beskæftigelsessystem, vi jo ellers kender i dag, med alle dets begrænsninger og direkte skadelige virkninger ellers ville have.
Birthe Rønn Hornbech (V), 2004-04-16:
Men det korte af det lange er, at Danmark nogenlunde er det land, der ligger længst fra ethvert flygtningeområde i verden, og det, jeg blot siger, er, at flygtninge er, forstår jeg, personer, der flygter fra noget til det nærmeste helle, de kan komme til. Stod det til mig, og nu taler jeg personligt, fordi det ikke har været drøftet, så havde vi på det lange sigt en flygtningepolitik i EU, hvor vi alene tog asylsøgere fra flygtningelejre, og hvor der så var flygtningelejre i tilstrækkelig grad i nærområderne.
Bjarne Laustsen (S), 2010-05-12:
tror jeg, hvor der er flest smedejob, hvis man kan bruge den brede betegnelse, men så vil ministeren altså her sige til den 53-årige: Stop med at være smed, du kan blive servicemedarbejder eller noget i forbindelse med konsulentarbejde i stedet for. Det synes jeg er et spørgsmål, der fortjener en lidt større overvejelse, for dermed imødekommer man jo ikke den enkeltes ønsker.
Line Barfod (EL), 2003-12-11:
Det er vigtigt, at vi ikke bare stiller os op og siger den forfærdelige ungdom, sådan som forældregenerationen og bedsteforældregenerationen altid har gjort, for hvis vi går ud og ser på de unge i dag, så er langt de fleste unge i dag utrolig modne og ansvarsbevidste, er utrolig gode til at styre deres eget liv.
Sophie Løhde (V), 2011-12-01:
Regeringen foreslår nu som led i sin samlede finanslovaftale – jeg bemærker i øvrigt, det er sundhedsministerens første lovforslag, vi behandler her i dag, og jeg undrer mig over, at hun ikke selv er til stede i salen – at de tidligere ændringer afskaffes, sådan at bl.a. egenbetaling for behandlingsforsøg fremover bortfalder.
Lotte Thiim Bertelsen (SF), 2006-11-15:
Som vi sagde, da efterlønnen blev forringet, vil vi også nu sige, at der altså er nogle mennesker i nogle erhverv, som det ikke er tjenligt at tvinge til at være længere på arbejdsmarkedet; der er nogle mennesker, som er nedslidte, og som allerede har arbejdet i rigtig mange år.
Martin Lidegaard (RV), 2017-10-05:
For man kan sige, at stabiliteten i USA ikke er, hvad den har været, det er den bestemt heller ikke i Rusland, og det er den heller ikke syd for Europa, og samtidig er der sket det, at der er kommet to stærke ledere i henholdsvis Frankrig og Tyskland, der vil prøve at gøre EU mere effektivt, når det handler om klima og energi, når det handler om migration, når det handler om samarbejde på en lang række områder.
Orla Østerby (KF), 2019-10-10:
Det er jo sådan, at før 2007 var det fællesfonden, der dækkede det, og det, vi kan se her, er, at nu er det sådan, at det skal dækkes af fællesfonden, og det kan være via landskirkeskatten, det kan være via fællesfondens frie midler, eller det kan være via kompenserende besparelser på fællesfondens øvrige udgiftsposter.
Ellen Trane Nørby (V), 2021-01-15:
Og det er også derfor, at vi i vores forslag til vedtagelse opfordrer ministeren til at indkalde til forhandlinger, ikke fordi det ikke nødvendigvis på den baggrund så kan komme med i de bekendtgørelser, der er i høring nu – det ville da være skønt, hvis det kunne det – men så vi får nogle reelle løsninger og noget handling på området.
Morten Messerschmidt (DF), 2005-11-24:
Det er jo underholdende, at man skal høre en socialdemokratisk ordfører, der vil have, at man skal forholde sig til et forslag, som endnu ikke er fremsat, samtidig med at samme Socialdemokrati i et væk taler om, at andre partier fører blokpolitik, og jeg ved ikke hvad.
Bent Bøgsted (DF), 2004-12-14:
Som sådan har Dansk Folkeparti ikke noget imod, at der skal være mulighed for at klage, hvis man bliver mishandlet på en eller anden måde på grund af sin alder eller sit handicap, men det, som ændringsforslaget fra Enhedslisten går ud på, er, at klageadgangen skal forankres i Institut for Menneskerettigheder, og da lovforslaget vedrører arbejdsmarkedet, har vi lidt svært ved at se, hvordan det skal hænge sammen.
Ole Glahn (RV), 2006-04-20:
Jeg vil gerne høre hr. Poul Nødgaards tilkendegivelse af, om hr. Poul Nødgaard deler den opfattelse, at der foregår for meget detailregulering herindefra, og at vi både skal se på den lovgivning, der er gennemført, og også i fremtiden skal imødekomme de nye generelt større kommuner, i form af at vi kan tillægge dem større kompetencer til at træffe afgørelser selv i fremtiden.
Nanna Westerby (SF), 2010-02-10:
Jeg spurgte også meget konkret, om regeringen gerne vil være med til at lave de her opkvalificeringsjob, som direktøren for konsulentfirmaet Care Consulting, Helene Tølbøll Djursø, i avisen metroXpress har sagt er en rigtig god idé, for i en tid med finanskrise er det sværere for private virksomheder at finde motivationen til at uddanne svage grupper af unge arbejdsløse.
Torsten Schack Pedersen (V), 2018-04-24:
Det kunne jo også være – og jeg tror også, at erhvervsministeren var inde på det – at hvis der er nogle, der oplever et marked, hvor der er nogle ydelser, der er uforholdsmæssig dyre, så vil der være nogle, der finder nye veje, og der udvikles også nye betalingsformer.
Lars Barfoed (KF), 2011-05-02:
De gældende regler er altså udtryk for en samlet afvejning af på den ene side hensynet til offeret og samfundets interesse i, at de forbrydelser så vidt muligt bliver genstand for en retsforfølgning, og så på den anden side bl.a. hensynet til at undgå omfattende efterforskning af sager, der ikke vil kunne gennemføres på grund af utilstrækkelige beviser.
Mads Rørvig (V), 2014-03-13:
Og i Venstre noterede vi os med glæde, at statsministeren i tirsdags offentliggjorde, at Danmark i en sag om ydelser til EU-borgere stiller sig på Finlands side; det var i en anden sag end en sag om studiestøtte, nemlig i sagen om dagpengene.
Mette Bock (LA), 2012-11-01:
Jeg vil spørge ministeren, om ministeren vil medgive, at det, at man nu har åbnet for, at man som lærerstuderende kan tage moduler på et universitet, ikke løser det problem, at vi på en række af vores læreruddannelser har meget, meget små faglige miljøer, hvor der sidder en enkelt underviser i en række af f.eks. de små sprogfag og fysik osv.
Helle Thorning-Schmidt (S), 2014-03-11:
Og jeg vil igen gerne invitere Venstre til, hvis man mener, at lovgivningen skal overholdes, og hvis der ikke kan opstøves en jurist, som mener, at det gør regeringen ikke, altså overholder lovgivningen, sådan som vi administrerer nu, til at komme med et forslag.
Anni Matthiesen (V), 2017-02-21:
Jeg vil ikke give fru Susanne Eilersen garantier her fra talerstolen i dag, men jeg kan garantere, at vi selvfølgelig følger med på det her område, følger udviklingen, og det er en opgave, som vi har utrolig stor fokus på og tager et kæmpe medansvar for at få løst.
Lene Espersen (KF), 2007-03-22:
Og jeg hører jo ikke hr. Simon Emil Ammitzbøll fortsætte sit big brother-indlæg her i forbindelse med spørgsmålene til mig, så det er lidt et udtryk for, at hr. Simon Emil Ammitzbøll måske godt ved, at der blev skruet lidt for højt op for retorikken.
Jens Peter Vernersen (S), 2008-11-13:
Nu kan det selvfølgelig være sådan noget, der er spændende at melde ud, når man er til konservativt landsråd - det giver sikkert mange klapsalver - men for en minister har det jo altså også den konsekvens, at man bliver foreholdt det, man har sagt, og skal have en mening om det.
Steen Gade (SF), 2014-05-14:
Hvis vi nu i dag skulle have fulgt Enhedslisten, skulle vi fra nu af sige, at vi slet ikke ville diskutere en sådan ordning, men det, som et flertal her i Folketinget vil, er jo at sikre, at hvis der kommer sådan en ordning, vil den fuldt og helt følge det mandat, som hr. Villumsen var med til at give.
Ulrik Kragh (V), 2003-11-20:
Med hensyn til den lejerbeskyttelse og de problemstillinger, som hr. Morten Homann opstiller, er lejerbeskyttelse ved renovering, også når det ikke er byfornyelse, ikke tilstrækkelig, når vi taler renovering i andre tilfælde end byfornyelse, når vi taler genhusning, og når vi taler vetoret?
Sonja Mikkelsen (S), 1998-06-11:
I betragtning af, at der kun kan vindes ½-1 time med en IC3-baseret togforbindelse over Gedser og brug af konventionel togfærge, og at den forbindelse skønnes at ville koste anlægsudgifter på 45 mio.kr. plus 20 mio.kr. årligt i driftsudgifter
Kim Behnke (FP), 1999-01-19:
Og i den forbindelse glæder det os også, at Dansk Folkeparti har fremsat forslaget på nuværende tidspunkt, for så kan det være en del af den debat, som vi nødvendigvis skal have op til parlamentsafstemningen den 10. juni i år, sådan at de danske skatteydere og de danske vælgere har mulighed for at stemme på parlamentarikere, som agter at kæmpe for den her sag i det Parlament, der bliver sammensat den 10. juni her i år.
Sonja Albrink (CD), 1999-04-22:
Når det så er nævnt, er det imidlertid også vigtigt at få sagt, at man i skattemæssig henseende må sondre skarpt mellem egentlige frynsegoder og arbejdsgiverbetalte effekter, der er nødvendige i forbindelse med en tidssvarende strukturering af arbejdspladser, også selv om de delvis bruges privat.
Peter Skaarup (DF), 2014-06-10:
Hvordan bruger man sin indflydelse, når det kan lade sig gøre for en regering, der sidder og kører nulvækst med det resultat, at kommunerne mister rigtig mange varme hænder, både når det gælder ældreplejen, men også når det gælder omsorgen for vores børn i børnehaverne eksempelvis?
Pernille Schnoor (ALT), 2018-05-24:
Vi skal kunne matematik, og så skal sådan nogle som mig, som aldrig nogen sinde havde noget som helst behov for at gå videre med matematik, have lov til, at der er nogle, der forstår, at der er nogle andre ting, og fortæller mig, at der faktisk er nogle andre ting, jeg er rigtig god til.
Morten Østergaard (RV), 2011-04-12:
Det, der er interessant her, er, om der er proportionalitet i det, når man ser på de nye muligheder for det offentlige for at komme længere ind i borgernes privatliv og køre registre sammen og føre kontrol på forskellige tidspunkter på mere eller mindre begrundede mistanker, og når man ser på, hvor lidt man forventer at kunne opdage med de her nye beføjelser.
Morten Messerschmidt (DF), 2024-04-04:
Så uanset, om der nu er et flertal af grønne, gule eller røde knapper – vi må jo lægge til grund, at der nok skal være 90, der stemmer, og derfor, at afstemningen vil være gyldig – håber jeg egentlig, at det løfte, som ministeren gav i sin tale, om at indkalde forligspartierne, så vi kan få en snak om, om tingene er gode nok, står til troende.
Steffen W. Frølund (LA), 2024-12-03:
Allerførst vil jeg sige, at jeg vikarierer for min gode partikollega hr. Ole Birk Olesen i dag, og den tale, som er blevet placeret i hænderne på mig, lyder sådan her: I de senere år har venstrefløjen forsøgt at rejse en debat om, at bnp er for snævert et mål, der fokuserer ensidigt på økonomi og dermed bliver styrende for politikken.
Mette Frederiksen (S), 2012-03-02:
Derfor synes jeg, at det er vigtigt i forhold til en eventuel kritik af arbejdsudbud og andre ting at understrege, at med vores kickstart og forhåbentlig også snart en bred aftale på energiområdet vil vi fra politisk side understøtte, at der bliver skabt flere job i Danmark.
Torsten Schack Pedersen (V), 2014-12-02:
Vi synes ikke, at der bliver taget den fornødne sikkerhed, i forhold til at boligejerne ikke skal agere kassekredit for statskassen, og indtil der er en afklaring på, hvornår der er mere præcise vurderinger klar, synes vi, at det ville være rimeligt, at man valgte at være på borgernes side og valgte at lægge en større rabat ind, som rammer betydelig flere boligejere end det, som regeringen lægger op til.
Frank Aaen (EL), 1999-04-22:
Den solidariske ordning, der var før, bliver med det her skubbet yderligere et skridt i retning af en individuel ordning, og det, man kalder en stor sejr med de ændringsforslag, som vi behandler i dag, er jo kun at understrege, at menneskene kan sætte pengene ind, og at de kan få dem tilbage igen.
Bjørn Elmquist (RV), 1997-12-17:
Det viste sig, at den effektivisering og den rationaliseringsgevinst, der kunne opnås ved anvendelse af moderne IT-teknik i politiets rækker, kun kunne opnås, hvis politiet sparede på personaleudgifterne og på den måde fik råd til at købe pc'erne, for nu at sige det meget forenklet og meget firkantet, til stationerne.
Lene Espersen (KF), 2009-02-03:
Uden at trække Tingets tid ud tror jeg, at det simpelt hen bliver nødvendigt her at nævne, hvilke initiativer der allerede er sat i søen, for jeg mener simpelt hen ikke, at det er rigtigt, at den her debat skal ende i en diskussion om, hvorvidt regeringen har taget initiativer til at gøre det nemmere for turister at komme til Danmark.
Finn Sørensen (EL), 2014-04-29:
Så har jeg lige et spørgsmål til ordføreren: Bakker ordføreren op om Enhedslistens opfordring til beskæftigelsesministeren om, at vi omgående bliver indkaldt til forhandlinger for at få lavet en aftale om de ting, vi jo i det store og hele er enige om, nemlig øget myndighedsindsats, hårdere straffe, id-kort i byggeriet osv.?
Jane Heitmann (V), 2015-04-09:
Det glæder mig derfor, at der er bred opbakning til at undersøge mulighederne for at udbrede kendskabet til psykisk førstehjælp, ligesom der er opbakning til, at vi yderligere får afdækket, hvilke erfaringer man har fået i Canada i forhold til implementering af en frivillig standard, der sigter mod at forebygge og håndtere og forbedre såvel det psykiske arbejdsmiljø som den måde, vi i fællesskab kan bidrage til at nedbryde tabuer og stigmatiseringer.
Marianne Jelved (RV), 2011-02-22:
Vi har jo mange myndighedsinstanser, det kan være lærere og uddannelsessteder, det kan være sagsbehandlere, det kan være klubmedarbejdere eller kvindekrisecentre, der får øje på en risiko omkring et par eller en ung, og hvordan får man den koordination til at fungere, så man ved, at nogle gør noget, og at den handlepligt faktisk etableres?
Martin Henriksen (DF), 2014-05-13:
Så har jeg forstået, at ministeren ikke ønsker at støtte bl.a. Dansk Folkepartis, men også andre partiers forslag om at stramme udvisningsreglerne, men hvis vi kan blive enige om, at det vil være fornuftigt at smide nogle af de kriminelle bandemedlemmer, som ikke har dansk statsborgerskab, ud, går jeg også ud fra, at vi om ikke så forfærdelig længe vil se nogle initiativer fra regeringen, der sigter på at gøre netop det.
Villy Søvndal (SF), 2004-10-07:
Det er spørgsmål som ulandshjælp, det er spørgsmål som miljø, det er spørgsmål om fordeling mellem offentligt og privat forbrug, altså at undgå et eksploderende privatforbrug og til gengæld tage os mere af de mere nænsomme områder, som også Kristendemokraterne er optaget af.
Jacob Jensen (V), 2023-03-16:
Men regeringen afviser beslutningsforslaget i sin helhed, da minkavl som nævnt er underkastet et detaljeret regelsæt, der sigter mod forsvarlige forhold med hensyn til dyrevelfærd og folkesundhed, og der er både generelle EU-regler og specifikke danske regler, der dækker området.
Kristian Jensen (V), 2003-04-08:
Det væsentlige for Venstre er at kigge på den irakiske befolkning og se, hvorledes vi hjælper deres land med at blive genopbygget, og hvordan vi hjælper olieindustrien til at komme på plads, sådan at man kan bruge de ressourcer, der er i Irak, til gavn og glæde for den irakiske befolkning.
Anders Fogh Rasmussen (V), 2007-01-31:
Hvis vi føler, at det ikke er tilfældet, må vi også være berettiget til at bringe det videre og sige det åbent, sådan som jeg har gjort det i fuld respekt for, at det må Danmarks Radio så selv håndtere, og det har jeg gjort meget klart i de udtalelser, jeg er kommet med.